## La delegada del Consell a Alacant destaca la dedicació i la qualitat professional dels 65.000 professionals de la sanitat pública valenciana

*** Agustina Esteve assistix a la ponència del secretari autonòmic de Sanitat, Francisco José Ponce, en la trobada informativa organitzada per Executive Forum**

La delegada del Consell a Alacant, Agustina Esteve, ha assistit este dimecres a la trobada informativa organitzada per Executive Forum, que ha tingut com a ponent el secretari autonòmic de Sanitat, Francisco José Ponce.

Durant la jornada, Agustina Esteve ha fet valdre els més de 65.000 professionals sanitaris que treballen en la sanitat pública valenciana perquè “són un exemple diari de dedicació, esforç i qualitat assistencial”.

Davant de més de mig centenar de professionals i gestors sanitaris, i representants de la indústria farmacèutica, Ponce ha detallat l’estructura organitzativa i els principals objectius i reptes de la Conselleria de Sanitat. El secretari autonòmic ha destacat que els pressupostos de la Conselleria de Sanitat per a 2024, més de 8.500 milions d’euros, són els més alts de la història.

En este sentit, la delegada del Consell ha reafirmat la determinació amb la qual l’actual Consell adoptarà mesures per a “enfortir el Sistema Valencià de Salut i garantir l’accés igualitari a este sistema de tota la població”.

Fecha: 08/11/2023